ועדת הכנסת, כנסת 23, פרוטוקול מספר 110, 2021-01-25 16:50

איתן גינזבורג: חברי הכנסת, אני מתכבד לפתוח את ישיבת ועדת הכנסת.

איתן גינזבורג: היום יום שני י"ב בשבט התשפ"א, 25 בינואר 2021.

איתן גינזבורג: על סדר-היום: קביעת ועדה לדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 4), מ/1371 לשם הכנתה לקריאה שנייה ושלישית.

איתן גינזבורג: במהלך הדיון במליאה שהתקיימה היום נשמעו מספר הצעות להעביר את הצעת החוק לכמה ועדות, ביניהן ועדת החוקה, חוק ומשפט, ועדת הפנים וועדת הכנסת.

איתן גינזבורג: ואנחנו מתכנסים לדון באיזו ועדה תדון בחוק.

יצחק פינדרוס: אני רוצה להציע הצעה לסדר לפני שנתחיל.

איתן גינזבורג: בטרם אני אתן לך להציע את ההצעה לסדר, אני רק אומר בגדול שכפי שאמרתי גם היום, הצעת החוק הזאת לא באה כנגד שום מגזר, חברה, קהילה בחברה הישראלית.

איתן גינזבורג: היא באה לסגור פתח שחסר בחוק הסמכויות, שהוא התמודדות עם גורמים שמפרים חוק.

איתן גינזבורג: ולא רק הקנסות הם חשובים, אולי הכי פחות חשובים בתוך חוק כזה, אלא האפשרות ליצור מצבים שבהם כשמישהו עושה לעצמו דין אפשר יהיה למצות את הדין.

איתן גינזבורג: ואם יש מוסד או גוף, אולם או כל דבר כזה, שפותח בניגוד לסגר, אז כמו שסוגרים עסקים או גופים אחרים אז צריך גם לסגור מוסדות שנפתחים.

איתן גינזבורג: זה לא כזה מורכב כל עוד הסגר בתוקף.

איתן גינזבורג: אם הסגר פג, אז החוק לא רלוונטי.

איתן גינזבורג: אבל כל עוד נגזר על כולם לסגור את פעולותיהם, כולם צריכים לסגור את פעולותיהם.

איתן גינזבורג: ולכן לא מדברים פה על מישהו ספציפי, על מגזר ספציפי.

איתן גינזבורג: מדברים פה על משהו שכל החברה הישראלית צריכה לשאת על כתפיה ואחריות היא על כולנו.

איתן גינזבורג: כן, בטרם אני נעשה את הדיון, פינדרוס, בבקשה.

איתן גינזבורג: ביקשת הצעה לסדר.

יצחק פינדרוס: לפני שמדברים על קביעת הוועדה, אני רוצה לדבר על התחלה על יום שני י"ב בשבט התשפ"א בכנסת ישראל.

יצחק פינדרוס: הכנסת התכנסה היום בגלל 25 חתימות של חברי האופוזיציה על אף שגם אני רציתי לחתום על מצב בתי החולים.

יצחק פינדרוס: ראה זה פלא, הנושא הראשון על סדר-היום הוא דאגה לחי האזרחי ישראל, קנסות לאכיפה בשביל לעצור את התפשטות הנגיף.

יצחק פינדרוס: אני פשוט חייב לומר לכם שהתרגשתי.

יצחק פינדרוס: סוף סוף ממשלת ישראל, ששכחה שיש איזושהי עיר עם מיליון תושבים בלי בתי חולים, ש-80% מחולי הקורונה שלהם נוסעים למרכז הארץ כי אי-אפשר לאשפז אותם פה.

יצחק פינדרוס: חולה קורונה ירושלמי חיכה אתמול בכניסה לבילינסון ארבע שעות.

יצחק פינדרוס: ממשלת ישראל שכחה מזה.

איתן גינזבורג: יצחק.

יצחק פינדרוס: אבל היא כולה בהתרגשות.

יצחק פינדרוס: כולה בהתרגשות.

יצחק פינדרוס: היא נזכרה שיש בעיה בקורונה.

איתן גינזבורג: הצעה לסדר, לא נאום.

איתן גינזבורג: הצעה לסדר.

יצחק פינדרוס: לא אהבתי את הצביעות הזאת.

איתן גינזבורג: שנייה, חבר הכנסת פינדרוס.

יצחק פינדרוס: על הצביעות הזאת אני אומר, אני חושב שקודם כול צריך לדון על חיי אדם.

איתן גינזבורג: בדרך כלל, אין אופוזיציה בכנסת.

תהלה פרידמן: אבל מדברים על חיי אדם.

יצחק פינדרוס: קודם כול, לדון על חיי אדם לפני שמדברים על פנטזיות ודמיונות, על דברים - - -

איתן גינזבורג: חבר הכנסת, מי שביקש את כינוס המליאה היא ממשלת ישראל.

איתן גינזבורג: ממשלת ישראל פנתה ליושב-ראש הכנסת בבקשה לכנס את המליאה לדון בחוק הזה.

איתן גינזבורג: אז אני מבקש- - -

יצחק פינדרוס: אני מדבר על אותה ממשלה, שאם היא דואגת לחיי אדם.

איתן גינזבורג: אוקיי.

איתן גינזבורג: מאה אחוז.

איתן גינזבורג: מה ההצעה לסדר שלך, אדוני?

יצחק פינדרוס: חיי אדם כן.

יצחק פינדרוס: קודם כול, לדאוג לחיי אדם.

איתן גינזבורג: אז בוא נעשה את זה.

יצחק פינדרוס: אנחנו נמצאים בירושלים שאין בה בתי חולים כרגע.

יצחק פינדרוס: אם זה כל כך דחוף חיי אדם לממשלת ישראל ובאמת אכפת לה מחיי אדם, לא רק ממערכות בחירות - -

איתן גינזבורג: דנו בזה.

יצחק פינדרוס: - - אלא ישנם עוד דברים חשובים, קודם כול, בואו נדון על הנושא האמיתי כרגע, על חולים שאין להם פתרון בריאותי.

איתן גינזבורג: בסדר.

איתן גינזבורג: בסדר.

איתן גינזבורג: זה לא סמכותה של הוועדה הזאת.

יצחק פינדרוס: ואחר כך נתחיל לדון על כל מיני פנטזיות של מערכות בחירות ופוליטיות של כל מיני אנשים.

איתן גינזבורג: טוב.

איתן גינזבורג: תודה.

איתן גינזבורג: כן, חברים, יש הצעה להעלות את זה לוועדת החוקה או לוועדת הפנים או לוועדת הכנסת.

מיכאל מלכיאלי: אני רוצה לדבר.

איתן גינזבורג: כן, בבקשה, מלכיאלי.

מיכאל מלכיאלי: תודה, אדוני היושב-ראש.

מיכאל מלכיאלי: תודה רבה על קיום הדיון בזריזות ובדחיפות.

מיכאל מלכיאלי: אנחנו נמצאים באמת בדיון מאוד מאוד חשוב שבא לדבר על נושא הקנסות והאכיפה וכל מה שמשתמע מכך.

מיכאל מלכיאלי: במליאה היו כמה שדיברו בעניין של אם לנו יש התנגדות, אם הצבענו נגד, בגלל הנושא של אם זה מוסדות חינוך, אם זה כל דבר ודבר.

מיכאל מלכיאלי: אז כל מי שיודע – אני בוודאי, אם זה לדבר מטעם ש"ס, אצלנו כל מוסדות החינוך הם סגורים.

מיכאל מלכיאלי: אני עצמי כבר תקופה מאוד ארוכה גם בשבתות מתפלל בבית יחד עם הילדים.

מיכאל מלכיאלי: זאת אומרת, הנושא הזה בכלל בכלל לא שם.

מיכאל מלכיאלי: הוא נילקח לשם ובטעות.

מיכאל מלכיאלי: יש דבר שהכי מפריע לנו בחוק הזה בכלל.

מיכאל מלכיאלי: על אף שאנחנו לאורך כל הדרך דיברנו על החובה לקיים ולציית להנחיות – מי שעקב אחר החלטות של מועצת חכמי התורה של ש"ס, על מה שהרבנים אמרו, ומי שעקב גם אחר פסקים המאוד מאוד ברורים של הרבנים של ש"ס שדיברו בימים האחרונים, אז אין פה מקום שמישהו שמנסה, חלילה, להצטדק או לומר משהו נגד הנחיות, אלא אנחנו חושבים שבזמן שבאמת זמן שהוא מאוד, שהעסקים קורסים, ללכת ולתת קנסות בצורה לא מידתית, הדבר הזה הוא דבר שדרוש ודורש הרבה שיקול דעת.

מיכאל מלכיאלי: לא לבוא בבת אחת מהמליאה לוועדת הכנסת, ואנחנו רגילים לוועדות הכנסת שלא מתכנסות כל כך מהר מהרגע להרגע.

מיכאל מלכיאלי: הבהילות, אני חושב, צריכה קיים את הדיון - - -

תהלה פרידמן: למה?

תהלה פרידמן: בשבוע שעבר את ועדת החוקה ניסיתם לכנס ב-22:30.

מיכאל מלכיאלי: לא, בסדר.

מיכאל מלכיאלי: אגב, דעותיי על הוועדות - - -

איתן גינזבורג: חבר הכנסת מלכיאלי, לאיזו ועדה אתה רוצה שזה יעבור?

מיכאל מלכיאלי: רגע, שנייה.

מיכאל מלכיאלי: אני חושב.

מיכאל מלכיאלי: רגע.

מיכאל מלכיאלי: והיות שאנחנו חושבים שדיון כזה הוא נושא מאוד מאוד מעמיק, ובזמן שהקנסות הם קנסות לא מידתיים, אני אסביר את עצמי.

מיכאל מלכיאלי: יש סנדלר מסכן, יש לו חנות - - -

איתן גינזבורג: טוב, חבר הכנסת מלכיאלי, אנחנו לא דנים בחוק עכשיו.

מיכאל מלכיאלי: רגע.

איתן גינזבורג: לא.

איתן גינזבורג: אנחנו לא דנים בחוק.

מיכאל מלכיאלי: אני רק רוצה לנמק.

איתן גינזבורג: אנחנו דנים כרגע בוועדה שתדון בו.

מיכאל מלכיאלי: לא, אני רוצה לנמק.

איתן גינזבורג: לא.

איתן גינזבורג: סליחה, אדוני.

איתן גינזבורג: אני נתתי לך כי ביקשת.

מיכאל מלכיאלי: למה?

מיכאל מלכיאלי: אני מנמק.

איתן גינזבורג: בסדר.

איתן גינזבורג: אז אני שואל אותך שלוש פעמים איפה אתה רוצה שזה יידון.

מיכאל מלכיאלי: עוד לא נימקתי.

מיכאל מלכיאלי: רגע.

איתן גינזבורג: בסדר.

איתן גינזבורג: אתה יכול גם לגמור בעוד שבוע.

איתן גינזבורג: זו גם אפשרות.

מיכאל מלכיאלי: לא, אני רוצה קודם כול לנמק.

איתן גינזבורג: בסדר, אדוני.

איתן גינזבורג: אנחנו לא דנים כרגע בחוק.

מיכאל מלכיאלי: לא.

איתן גינזבורג: אני רוצה לדעת לאיזו ועדה אתה רוצה שהחוק הזה יעבור.

יצחק פינדרוס: יש בתי חולים בירושלים עם חלות ויין לקידוש.

יצחק פינדרוס: תהיה רגוע.

יצחק פינדרוס: תהיה רגוע, יש חלות לקידוש בירושלים.

מיכאל מלכיאלי: אגיד, רגע.

איתן גינזבורג: לאיזו ועדה?

יצחק פינדרוס: יש בתי חולים עם חלות לקידוש.

איתן גינזבורג: אתה נותן לי תשובה או לא נותן לי תשובה?

מיכאל מלכיאלי: אם אני סתם אזרוק מספר, אנשים לא יבינו.

איתן גינזבורג: אנחנו סומכים עליך.

מיכאל מלכיאלי: אף אחד לא יבין למה - - -

איתן גינזבורג: תודה, מלכיאלי.

מיכאל מלכיאלי: ממש תודה.

איתן גינזבורג: בבקשה.

איתן גינזבורג: חבר הכנסת שטרן.

מיכאל מלכיאלי: לא.

מיכאל מלכיאלי: איתן.

איתן גינזבורג: לא.

איתן גינזבורג: אי-אפשר, מלכיאלי.

איתן גינזבורג: אתה עושה לי פיליבסטר עכשיו.

מיכאל מלכיאלי: אני רוצה להסביר, מה?

מיכאל מלכיאלי: אני לא עושה שום פיליבסטר.

מיכאל מלכיאלי: אני לא אופוזיציה.

מיכאל מלכיאלי: אני בסך הכול רוצה לדבר ולהסביר.

מיכאל מלכיאלי: היות שהרבה דיברו שיש לנו, חלילה, בעיה, אז זה לא נכון.

מיכאל מלכיאלי: כי אנחנו אומרים שללכת לסנדלר מסכן, שיש לו חנות שתיים על שתיים, ולהטיל עליו קנסות כמו אדם שפותח את איקאה או משהו כזה, זה משהו לא חכם.

מיכאל מלכיאלי: אני כחבר ועדת החוקה אני אומר, אנחנו בוועדת החוקה יש לנו דיונים עמוקים מאוד.

מיכאל מלכיאלי: הוועדה היא לא מעט עסקה מאות רבות של שעות בנושאים האלה.

מיכאל מלכיאלי: אז אני חשבתי שיותר נכון לקיים את הדיונים שם רק מהסיבה - - -

איתן גינזבורג: תודה.

מיכאל מלכיאלי: רגע, שנייה.

מיכאל מלכיאלי: פינדרוס, לא מבין אותי.

מיכאל מלכיאלי: תסביר לו.

איתן גינזבורג: לא מבין אותך.

איתן גינזבורג: לא מבין אותך.

מיכאל מלכיאלי: רק מהסיבה - - -

יצחק פינדרוס: איזו ועדה אתה מציע?

איתן גינזבורג: כן.

איתן גינזבורג: תודה.

יצחק פינדרוס: רוצה להצטרף להצעה שלך.

מיכאל מלכיאלי: היות שיש לנו את השעות הרבות של הדיונים בנושאים האלה - -

איתן גינזבורג: תודה.

מיכאל מלכיאלי: - - אני חושב שלא צריך לקחת את הניסיון הרב בוועדה ולזרוק את זה, חלילה, לאשפה.

איתן גינזבורג: תודה רבה.

איתן גינזבורג: חבר הכנסת אלעזר שטרן, בבקשה.

אלעזר שטרן: טוב.

אלעזר שטרן: אני שמעתי את מה שאמרו החברים שלי, גם פינדרוס.

יצחק פינדרוס: אני לא דיברתי על החוק ועל הוועדה.

אלעזר שטרן: סליחה.

יצחק פינדרוס: דיברתי על הדאגה של הממשלה לחיי אדם.

איתן גינזבורג: כן, בבקשה, אלעזר.

אלעזר שטרן: אני חושב שדווקא בגלל התורים בבתי החולים, וארבע שעות, כמו שפינדרוס דיבר על זה ובצדק, צריך להגביר את הקנסות כדי שלא יהיו תורים.

אלעזר שטרן: הרי אני חושב שזו תוצאה - - -

יצחק פינדרוס: צריך בתי חולים בירושלים.

יצחק פינדרוס: תורים לא דווקא.

אלעזר שטרן: אני שומע את המנהיגים של הציבור החרדי לפחות בכנסת יוצאים נגד כל מפרי החוק.

אלעזר שטרן: זה בדיוק מה לצמצם את מפרי החוק.

אלעזר שטרן: ולכן, מבחינתי, זה הולך בשילוב אחד עם הדעה של מה שרוצים המנהיגים החרדים.

יצחק פינדרוס: סתם שאלה, אלעזר.

יצחק פינדרוס: אלעזר, למה אין בחוק סגירה מוחלטת של אולם שמחות שעובר על החוק?

יצחק פינדרוס: למה אין בחוק סגירת העסקים?

איתן גינזבורג: אתה טועה.

איתן גינזבורג: יש.

יצחק פינדרוס: אין.

איתן גינזבורג: יש.

יצחק פינדרוס: תקרא.

איתן גינזבורג: אתה טועה, יש.

איתן גינזבורג: אתה טועה, יש.

איתן גינזבורג: יש.

יצחק פינדרוס: אין.

איתן גינזבורג: אתה יודע למה אין?

איתן גינזבורג: כי הסעיף היחידי שמחריג הוא רק את מוסדות החינוך.

איתן גינזבורג: כי היום שוטר יכול לסגור אולם אירועים.

איתן גינזבורג: הוא לא יכול לסגור מוסד חינוך.

איתן גינזבורג: הוא לא יכול.

יצחק פינדרוס: הוא לא יכול - - - רישיון עסק - - - יכול לסגור לו - - -

איתן גינזבורג: אתה לא מכיר.

איתן גינזבורג: אז הוא יכול לסגור אותו, אדוני.

איתן גינזבורג: תכיר את החוק.

איתן גינזבורג: אתה לא מכיר את החוק.

אלעזר שטרן: א', אני שמח שקיבלת את התשובה.

איתן גינזבורג: אתה פשוט לא מכיר את החוק.

יצחק פינדרוס: אני מכיר את החוק.

אלעזר שטרן: ב', זה לא שאלה למה כן ואחרים לא.

אלעזר שטרן: לא כתוב בחוק: ישיבות.

אלעזר שטרן: אני לא מבין מה אתה רוצה.

אלעזר שטרן: לא כתוב: תלמודי תורה.

יצחק פינדרוס: כן.

יצחק פינדרוס: כתוב: מוסדות.

אלעזר שטרן: לא.

אלעזר שטרן: מוסדות - - -

איתן גינזבורג: מוסדות חינוך.

יצחק פינדרוס: רק מוסדות חינוך.

יצחק פינדרוס: רק מוסדות חינוך.

אלעזר שטרן: כל הילדים שלי במוסדות חינוך.

אלעזר שטרן: כל הילדים שלי במוסדות בחינוך.

אלעזר שטרן: ואם יעשו שם עבירות, אז שיסגרו אותם וייתנו להם קנס כמו שנותנים - - -

יצחק פינדרוס: לא.

יצחק פינדרוס: אבל מוסדות חינוך - - - לסגור אותם.

איתן גינזבורג: בוודאי שכן.

איתן גינזבורג: אתה סתם, אתה רואה, אתה לא מכיר את החוק אפילו.

איתן גינזבורג: ראש הרשות שרוצה לסגור מוסד חינוך שפותח יש לו סמכות לסגור אותו.

איתן גינזבורג: אבל את מוסדות חינוך אחרים הוא לא יכול אם הם לא תחתיו, למשל, אוקיי?

איתן גינזבורג: אז היום החוק הזה מתקן את הפרצה הזאת בחוק.

אלעזר שטרן: טוב.

איתן גינזבורג: את החוק הזה לא אלעזר שטרן כתב אותו.

איתן גינזבורג: כתבה אותו ממשלת ישראל, אם לא אכפת לך.

אלעזר שטרן: אני אופוזיציה.

איתן גינזבורג: אם אתה ממש רוצה לדעת – משרד ראש הממשלה.

יצחק פינדרוס: קיבלתי הוראה ממנה לשתוק.

יצחק פינדרוס: עכשיו אני שותק.

איתן גינזבורג: על החוק הזה חתום בנימין נתניהו.

איתן גינזבורג: זה מה שכתוב למטה.

איתן גינזבורג: ביבי נתניהו חתום על החוק הזה.

יצחק פינדרוס: בסדר.

יצחק פינדרוס: ביקשנו שתביאו תחליף.

יצחק פינדרוס: ומה הבאתם לנו?

איתן גינזבורג: תגיד לי, אתה - - -

יצחק פינדרוס: ביקשנו שתביאו תחליף.

יצחק פינדרוס: מה הבאתם לנו?

איתן גינזבורג: אתה הבאת דברים אחרים.

יצחק פינדרוס: ביקשנו.

יצחק פינדרוס: נתנו לכם אופציה.

יצחק פינדרוס: לא הבאתם לנו תחליף.

איתן גינזבורג: ראינו.

איתן גינזבורג: ראינו.

איתן גינזבורג: גם את הערבויות ראינו איך הבאתם.

איתן גינזבורג: כן, בבקשה, שטרן.

יצחק פינדרוס: ערבות למה?

יצחק פינדרוס: בשביל שהממשלה תכהן עם כזה גודל?

אלעזר שטרן: פינדרוס, אתה צודק.

אלעזר שטרן: עוד 60 יום תהיה פה ממשלה אחראית.

אלעזר שטרן: אני מסכים שהממשלה לא אחראית.

משה גפני: אדוני היושב-ראש, אני מהצוהריים מצביע.

איתן גינזבורג: כן, אבל פינדרוס מפריע לך.

משה גפני: אה, באמת?

איתן גינזבורג: אני חושב, לא? אתה לא שם לב?

איתן גינזבורג: אתה לא מרגיש את זה?

יצחק פינדרוס: אני עושה לו את זה 30 שנה.

יצחק פינדרוס: תהיה רגוע.

איתן גינזבורג: כן, בבקשה, אלעזר.

אלעזר שטרן: אני מסתכל.

אלעזר שטרן: מה הליכוד החליט בסוף?

מטי יוגב: אנחנו כאן.

אלעזר שטרן: לא.

אלעזר שטרן: הממשלה של הליכוד הביאה את ההצעה הזו.

אלעזר שטרן: יכול להיות שהליכוד כאילו יטרפד אותה?

איתן גינזבורג: תשאל את הליכוד.

אלעזר שטרן: גפני, יש לך ניסיון איתם.

משה גפני: אני אגיד.

משה גפני: היושב-ראש ייתן לי לדבר.

איתן גינזבורג: אם אלעזר סיים, אני אביא לך.

איתן גינזבורג: סיימת?

אלעזר שטרן: כן.

אלעזר שטרן: אני מציע כמובן שהדיונים יהיו בוועדת הכנסת.

אלעזר שטרן: אני חושב שהוועדה יעילה בזמנים האלה.

משה גפני: טוב.

משה גפני: אני מבקש להביע עמדה.

אלעזר שטרן: זה גם בגלל שאני פה.

איתן גינזבורג: אבל אחמד טיבי ביקש.

אחמד טיבי: - - -

משה גפני: אני הסיעה.

איתן גינזבורג: אתה סיעה, כן.

איתן גינזבורג: אני מקווה שהקליטו את זה וישדרו את זה עכשיו.

אלעזר שטרן: זה כבר מותר להגיד.

איתן גינזבורג: אני חושב שיכול להיות ששודר בצד השני.

איתן גינזבורג: בצד השני.

אחמד טיבי: הערה, חבר הכנסת גינזבורג, בניגוד למרכז-שמאל שהתביישו בשנה האחרונה להגיד שהם בקשר עם ערבים, גפני הוא לא כזה בדיוק.

איתן גינזבורג: הבנתי.

איתן גינזבורג: טוב.

איתן גינזבורג: אני מקווה שזה הולך לרוץ חזק בתשדירים של יהדות התורה.

משה גפני: בסדר.

משה גפני: תשדירים שמשדירים.

משה גפני: אדוני היושב-ראש, אני רוצה לומר לך, אני יש לי, עם חברים אחרים, אבל יש לי ניסיון רב בעניין.

משה גפני: החוק הזה צריך להיות בוועדת החוקה.

משה גפני: כך המליצה, במליאה הכנסת, גם הלשכה המשפטית.

משה גפני: גם המציאות הזאת.

משה גפני: כל מי שמכיר את תקנון הכנסת יודע שמה שצריך לעשות הוא שזה צריך להידון בוועדת החוקה.

משה גפני: אני שאלתי את יושב-ראש ועדת החוקה: האם אתה מתכוון לעכב את זה?

משה גפני: האם אתה מתכוון לא לדון בכל הפרטים של החוק?

משה גפני: הוא אמר לי היום בצוהריים: אני מתכוון לדון בזה באופן יסודי ורציני, ונדמה לי אפילו שיש גם הצעות שאפשר להעביר את החוק הזה.

משה גפני: יש פה מגמה שעובדת בחודשים האחרונים באופן חמור לשבש את עבודת הכנסת.

משה גפני: פשוט לקחת.

משה גפני: פתאום מחכים עם מליאת הכנסת, עושים הפסקה.

משה גפני: וצריך עוד הפעם לדון בוועדת הכנסת.

משה גפני: מה זה קשור החוק הזה לוועדת הכנסת או אפילו לוועדת הפנים.

משה גפני: זה חוק שאם היית שואל את היועצת המשפטית כאן של הוועדה, היא הייתה אומרת שזה ועדת החוקה, נכון?

משה גפני: זה מתאים לוועדת החוקה.

משה גפני: כל פנים, אני אומר לך, אדוני היושב-ראש, שזה דבר בלתי מתקבל על הדעת בעליל.

משה גפני: זה לעשות דברים שיש לי חשד – אני כנראה טועה ואני מודה בטעות שלי – שאילולא היו חרדים בעניין, לא הייתם עושים את זה.

משה גפני: בסדר, אז יש דברים שצריך להכפיל את כפל הקנסות או שצריך להעמיד את הקנסות על סכומים גבוהים יותר מאשר מופיע בחוק עצמו.

משה גפני: בסדר, ביג דיל.

משה גפני: אז האולם ישלם יותר, ישלם פחות.

משה גפני: לא משבשים את תהליכי העבודה של הכנסת.

משה גפני: דנים בזה בוועדה הראויה.

משה גפני: הרי זה לא מצב שבו אין קנסות.

משה גפני: יש קנסות ואפשר להשתמש בהם, ורשויות של אכיפת החוק יכולות ורשאיות וצריכות אפילו לעשות את זה.

משה גפני: עושים את זה בגלל שזה נהיה – אולי אני טועה, אני מקווה שאני טועה.

איתן גינזבורג: אתה טועה.

משה גפני: זה נהיה אמירות נגד הציבור החרדי.

איתן גינזבורג: אתה טועה.

משה גפני: אני שמעתי את הדיון במליאה.

איתן גינזבורג: אתה טועה.

משה גפני: אז אני טועה.

איתן גינזבורג: אתה טועה.

משה גפני: אני אמרתי שאני לא בשר ודם?

משה גפני: בשר ודם יכול לטעות.

משה גפני: אני טועה.

משה גפני: כל מה שעשיתם, אותם אלה שעשו, זה היה בגלל שיש חרדים.

משה גפני: חרדים, הם שורפים אוטובוסים.

משה גפני: אני הראיתי במליאת הכנסת שזה בכלל לא החרדים.

משה גפני: אבל אני לא נכנס לעניין הזה.

משה גפני: אילולא החרדים, לא הייתם מביאים שיבוש כזה לעבודת הכנסת, לשבש את העבודה.

משה גפני: עבר החוק, תעבירו את זה לוועדה הראויה כמו שהיה צריך להיות.

משה גפני: זה היה עובר לוועדת החוקה.

משה גפני: היו מתחילים הדיונים כבר עכשיו.

משה גפני: לא היה צריך להביא את זה לוועדת הכנסת, לחפש פה כל מיני אמתלות שצריך להעביר את זה, אני לא יודע – איך אומר אלעזר?

משה גפני: – להעביר את זה לוועדת הכנסת.

משה גפני: מה זה קשור לוועדת הכנסת?

משה גפני: מה זה פה - - -

אלעזר שטרן: אני אגיד לך, גפני.

אלעזר שטרן: אני אגיד לך.

אלעזר שטרן: אני אגיד לך דוגרי.

משה גפני: אל תגיד לי.

משה גפני: אני יודע.

משה גפני: אני מכיר אותך.

אלעזר שטרן: אנחנו מדברים דוגרי, גפני.

אלעזר שטרן: בגלל שאתה חושב שזה חוק נגד חרדים.

משה גפני: אלעזר, הבנתי.

משה גפני: תודה רבה.

משה גפני: אני סיימתי.

אלעזר שטרן: ואתה יודע שאני צודק.

אלעזר שטרן: ואמרו פה שיש רוב.

אלעזר שטרן: אז שיהיה רוב.

אלעזר שטרן: זה לא משנה.

אלעזר שטרן: זו הממשלה.

אלעזר שטרן: הממשלה שלך.

איתן גינזבורג: כן.

איתן גינזבורג: חבר הכנסת טיבי.

אחמד טיבי: תודה.

אחמד טיבי: בתקנות, גם בחוק, יש קנסות.

אחמד טיבי: אפשר להפעיל אותן.

אחמד טיבי: והן הופעלו.

אחמד טיבי: מה הבעיה?

אחמד טיבי: הסתכלתי במספרים וראיתי שיש יישובים שיש בהם תחלואה גבוהה ואכיפה קלה, ויש יישובים שיש בהם תחלואה קלה ואכיפה מוגברת.

אחמד טיבי: לקבוצה הראשונה קוראים יישובים יהודיים, לקבוצה השנייה קוראים יישובים ערביים.

אחמד טיבי: כך שבכל מקרה שמעלים את הקנסות, הערבים נפגעים.

אחמד טיבי: ולכן אנחנו נתנגד להעלאת הקנסות.

איתן גינזבורג: חשבתי שהחוק פה על החרדים, לא על הערבים, הרב גפני.

אחמד טיבי: דקה, דקה.

אחמד טיבי: אני מכיר את המוח היהודי.

יצחק פינדרוס: לא.

יצחק פינדרוס: - - - הם ליהודים.

יצחק פינדרוס: זה ברור.

איתן גינזבורג: אה, הבנתי.

אחמד טיבי: אני מכיר את המוח היהודי כשמדובר - - -

משה גפני: אני ממליץ לך לא להתווכח עם אחמד טיבי, בגלל שהוא אומר דברים נכונים.

איתן גינזבורג: רק הפוך ממך.

יצחק פינדרוס: לא.

יצחק פינדרוס: אמרנו שהכול - - -

איתן גינזבורג: מה זה משנה אם זה הפוך ממני.

אריאל קלנר: "מוח יהודי" נשמע קצת גזעני, אני חייב לציין.

אריאל קלנר: "מוח יהודי" נשמע לי קצת גזעני.

אחמד טיבי: קודם תשמע.

אריאל קלנר: אה, בסדר.

אחמד טיבי: למרות שאתה לא קשור למה שאמרתי.

אריאל קלנר: זה קשור, קשור.

אחמד טיבי: מה אתה קופץ ככה?

אחמד טיבי: רציתי להגיד שאתה המוח היהודי הכי מבריק בכנסת.

מטי יוגב: זה גם נכון.

מטי יוגב: ומצליח.

אחמד טיבי: זה מה שרציתי להגיד.

אחמד טיבי: בקיצור, אתם מסוגלים - - -

משה גפני: אתה רוצה להגיד שזו לא המעלה הכי גדולה, המוח היהודי.

משה גפני: היית אומר: המוח הערבי.

קטי קטרין שטרית: סליחה שאני מפריעה לכל הדוקטורים למיניהם.

קטי קטרין שטרית: אולי - - - לנהל את הדיון.

אחמד טיבי: המוח היהודי בישראל, העכשווי, בתקופה הזאת, מסוגל, כמו שהוא עשה תמיד, לנצל את האכיפה כדי לעשות אכיפת יתר ביישובים הערביים, למרות שהתחלואה ירדה וה-R בציבור הערבי הוא נמוך יותר מאשר בציבור הכללי ואצל החרדים, ה-R, ההדבקה.

אריאל קלנר: אם הייתי אומר דבר כזה על המוח הערבי, שהוא זומם ועושה משהו נגד היהודים, אתה היית משתולל.

אחמד טיבי: לא.

אחמד טיבי: אני לא.

אריאל קלנר: אתה היית משתולל אם הייתי אומר:

אריאל קלנר: המוח הערבי זומם ועושה את התרגיל הזה כדי לפגוע ביהודים, אתה היית משתולל.

אחמד טיבי: יש לך בעיה הבנת הנשמע והנאמר.

אלעזר שטרן: הנאמר.

קטי קטרין שטרית: הנשמע.

קטי קטרין שטרית: אומרים הנשמע.

אחמד טיבי: הנשמע והנאמר.

אחמד טיבי: ולכן, רבותיי, יש גם פסקה שמדברת על סגירת פעילות שכוללת טקס דתי.

אחמד טיבי: אנחנו מתנגדים.

אחמד טיבי: טקס דתי זה יכול להיות מסגד, בית כנסת, כנסייה.

קריאה: נכון.

אחמד טיבי: א', יש כבר קנסות.

אחמד טיבי: ב', עדיף לעשות הידברות עם אנשי דת.

אחמד טיבי: כי אנשי הדת שלנו, למשל, הוכיחו אחריות רבה וקראו לשמור על הנהלים לפני ההוראות של משרד הבריאות.

אחמד טיבי: ולכן יש כאן כמה קושיות.

אחמד טיבי: והנקודה השלישית שקשורה ביהודים אחרים היא העליהום על יהודים שהם חרדים וחרדים שהם יהודים.

אחמד טיבי: יש עליהום לאחרונה.

אחמד טיבי: יש חבורה של חוליגנים שעשתה את מה שעשתה, לרבות, למשל, תקיפת נהג אוטובוס מזרחי שחשבו שהוא ערבי, זה דבר נורא.

אחמד טיבי: או פגיעה באנשי חוק.

קטי קטרין שטרית: רגע, אחמד, אמרת דברים מדהימים.

קטי קטרין שטרית: זה המוח הערבי?

קטי קטרין שטרית: אין עליך.

קטי קטרין שטרית: אמיתי אני אומרת.

קטי קטרין שטרית: אני מצדיעה לך.

אחמד טיבי: תגידו, אין רופא אף-אוזן-גרון בשכונות שלכם?

קטי קטרין שטרית: לא.

קטי קטרין שטרית: אני לא צוחקת.

קטי קטרין שטרית: אני רצינית.

קטי קטרין שטרית: אמרת דברי טעם.

קטי קטרין שטרית: אמרת יפה, שצריך להידבר עם אנשי הדת כי זה שונה מהאוכלוסיות הכלליות, וזה נכון.

קטי קטרין שטרית: ואני אמרתי את זה עוד לפני שמונה חודשים.

אחמד טיבי: והם היו ראשונים וחלוצים להיענות.

קטי קטרין שטרית: אמרתי את זה לפני שמונה חודשים, אמיתי.

אחמד טיבי: אמרת את זה, קטי?

קטי קטרין שטרית: כן.

אחמד טיבי: אני ידעתי שתמיד אני מכוון לדעת גדולים.

קטי קטרין שטרית: המוח היהודי.

קטי קטרין שטרית: כל הכבוד.

קטי קטרין שטרית: המוח היהודי פה.

אחמד טיבי: ועכשיו, פתאום אני שומע עליהום אדיר על כלל הציבור החרדי.

אחמד טיבי: אני מתנגד להכללות, לסטיגמות, כי אני שייך לציבור שסבל מהעליהום ומהכללות ומהסטיגמות.

אחמד טיבי: ולכן אני, ממקומי הרם הזה, בתקופה של שבוע שלא אנחנו הם הקורבנות, אלא אתם – החרדים – אז אני מביע סולידריות איתכם.

קטי קטרין שטרית: כל הכבוד.

אחמד טיבי: אני מבקש שזה יעבור לוועדת החוקה, כמובן.

איתן גינזבורג: כמובן.

אחמד טיבי: בשם הרשימה המשותפת.

איתן גינזבורג: כולם.

אחמד טיבי: כולם.

איתן גינזבורג: אין הפעם - - -

אחמד טיבי: כולם, אני וסונדוס.

קטי קטרין שטרית: אין דברים כאלה.

קטי קטרין שטרית: גם הליכוד לא יכול להתנגד.

איתן גינזבורג: כן.

איתן גינזבורג: מישהו רוצה להגיד משהו?

אחמד טיבי: - - - לא כותרת - - -

איתן גינזבורג: אני חושב שצריך לתת לזה הפסקה, שייתנו כותרת.

איתן גינזבורג: אז אנחנו, אם כך, יש לנו שלוש הצעות: ועדת החוקה, חוק ומשפט; ועדת הפנים וועדת הכנסת.

אלעזר שטרן: אפשר התייעצות סיעתית?

איתן גינזבורג: אפשר התייעצות סיעתית.

איתן גינזבורג: נצא להתייעצות סיעתית ונחזור מייד אחריה.

איתן גינזבורג: תודה רבה.

איתן גינזבורג: הפסקה.

קטי קטרין שטרית: לכמה זמן?

אחמד טיבי: כמה?

אחמד טיבי: כמה?

איתן גינזבורג: חמש דקות.

אחמד טיבי: מוגזם מדי.

איתן גינזבורג: טוב.

איתן גינזבורג: חברי הכנסת, אני מחדש את ישיבת ועדת הכנסת.

מיכאל מלכיאלי: לאחר התייעצות הסיעתית.

איתן גינזבורג: לאחר התייעצות הסיעתית המשמעותית שנערכה.

איתן גינזבורג: אז אנחנו, כפי שאמרנו, נעבור להצבעה.

איתן גינזבורג: ויש שתי הצבעות.

איתן גינזבורג: קביעת ועדה לדיון בהצעת חוק סמכויות מיוחדות 1371 (תיקון מס' 4), אבל לדעתי כבר יש עוד תיקונים מאז שהחוק הזה הוגש.

איתן גינזבורג: שתי הצעות.

קריאה: איתן, יש פה יותר מדי אנשים.

איתן גינזבורג: אז בשביל זה יש סדרנים, שיוציאו את מי שצריך.

איתן גינזבורג: אבל את הדיון אי-אפשר להפסיק בגלל שיש פה אנשים.

איתן גינזבורג: המילים לא ייעצרו בגלל שיש פה עוד הרבה אנשים.

איתן גינזבורג: יש סדרנים שיעשו סדר.

איתן גינזבורג: אז ראשית, אנחנו נעבור להצבעה.

איתן גינזבורג: יש שתי הצעות, אחת – ועדת החוקה, חוק ומשפט, ועדת הפנים וועדת הכנסת.

איתן גינזבורג: אם כך, מי בעד העברת החוק לוועדת החוקה, חוק ושמפט, ירים את ידו?

נועה בירן-דדון: רק חברי הוועדה, בבקשה, או ממלאי מקום.

אופיר כץ: מאי, מאי.

מאי גולן: מה?

מאי גולן: מה?

מאי גולן: אה, אני לא.

מאי גולן: ממלאת מקום.

איתן גינזבורג: רגע, הליכוד הצביעו שישה חברים במקום חמישה.

אופיר כץ: איתן, אמרתי לה שאנחנו חמישה.

אופיר כץ: היא תוריד את מאי.

איתן גינזבורג: רגע.

נועה בירן-דדון: שוב פעם.

אופיר כץ: לא, את יכולה להצביע.

אופיר כץ: את יכולה להצביע.

איתן גינזבורג: שוב, הצבעה.

איתן גינזבורג: מי בעד העברה לוועדת החוקה?

איתן גינזבורג: רק חברי הוועדה, בבקשה.

נועה בירן-דדון: תשעה בעד.

איתן גינזבורג: תשעה.

איתן גינזבורג: מי בעד העברת הצעת חוק לוועדת הכנסת, ירים את ידו?

נועה בירן-דדון: שבעה בעד.

איתן גינזבורג: שבעה.

איתן גינזבורג: לוועדת הפנים?

איתן גינזבורג: אין.

יצחק פינדרוס: אפשר הודעה, רגע?

יצחק פינדרוס: הודעה, לפני שאתה נועל.

איתן גינזבורג: רגע, אני אסיים את ההצבעה.

איתן גינזבורג: העברת הצעת חוק לדיון בוועדת החוקה, חוק ומשפט אושרה.

איתן גינזבורג: אם כך, הצעת החוק תועבר לדיון בוועדת החוקה, חוק ומשפט.

איתן גינזבורג: כן, בבקשה.

יצחק פינדרוס: בעקבות זה שזה עבר לוועדת החוקה, אבל קרה משהו קודם.

יצחק פינדרוס: זה היום הולדת של איתן.

יצחק פינדרוס: אני רוצה לאחל לו מזל טוב בשם כל חברי הבית.

איתן גינזבורג: אני מודה לכם.

קריאות: מזל טוב.

איתן גינזבורג: ותודה רבה לכולכם ושנתראה בשמחות.

איתן גינזבורג: הישיבה נעולה.